Jeremiç: Pavarësia e Kosovës rrezikon kthimin mbrapa të rajonit
Ministri i Jashtëm serb tha se për çështjen e Kosovës nuk duhet të ketë një zgjidhje, ku njëra palë të fitojë dhe tjetra të humbë
Në konferencsën e shtypit që mbajti në Qendrën Kombëtare të Shtypit, zoti Jeremiç tha se të gjitha arritjet demokratike të Serbisë që nga koha e përmbysjes së Sllobodan Millosheviçit në vitin 2 mijë, do të rrezikohen, në se Kosova, në kundërshtim me dëshirën e Beogradit, deklaron pavarësinë. tha Jeremiç. Çështja shtrohet për propozimin e të dërguarit të OKB-së për Kosovën, Marti Ahtisaari, që bën thirrje për pavarësinë e Kosovës. Në njërën anë, plani Ahtisari ka mbështetjen e gjerë të shqiptarëve të Kosovës, Shteteve të Bashkuara dhe aleatëve ervopianë. Në anë tjetër, janë Rusia dhe qeveria serbe. Beogradi ka propozuar në vend të planit Ahtisaari, autonominë e Kosovës. Ministri i Jashtëm serb, 32-vjeçari Jeremiç, i diplomuar në Universitetin Harvard, thotë se Serbia do të bashkëpunojë me Uashingtonin, me Brukselin dhe me Moskën, për gjetjen e një marrëveshjeje të pranueshme si për serbët, edhe për shqiptarët e Kosovës. Shtetet e Bashkuara dhe zyrtarët evropianë kanë rënë dakord ta shtyjnë edhe për 120 ditë çështjen e statusit të Kosovës, për t’i dhënë kohë zhvillimit të negociatave të reja, si një përpjekje e fundit për arritjen e një marrëveshjeje. Por zyrtari serb u ankua se pozicioni i administratës Bush, që ka thënë se do ta njohë pavarësinë e Kosovës, në rast se negociatat për statusin dështojnë, do të thotë se Washingtoni e ka të vendosur rezultatin përfundimtar. tha Ministri i Jashtëm serb. Zoti Jeremiç tha se për çështjen e Kosovës nuk duhet të ketë një zgjidhje, ku njëra palë të fitojë dhe tjetra të humbë. Një rezultat i tillë, tha ai, do të nxiste një tjetër cikël pakënaqësish dhe për rrjedhojë, një reagim për zgjidhjen e asaj që perceptohet si padrejtësi. E ardhmja e shqiptarëve dhe e serbëve, tha zoti Jeremiç, është anëtarësimi në Bashkimin Evropian dhe në NATO.//lk